DEMCO:สะท้อนข่าวร้ายตั้งสำรองกังหันแล้วมองผลประกอบการปีนี้กลับสู่ภาวะปกติ-ซื้อ
DEMCO มีมุมมองว่าราคาหุ้นได้ตอบรับกับข่าวร้ายเสากังหันลมเกิดรอยร้าวในระดับที่สมควรแล้ว (ปรับตัวลดลงกว่า 46.2% จากวันที่ 16 พ.ย.58) ซึ่งหากบริษัทตั้งสำรองค่าใช้จ่ายก้อนสุดท้ายแล้วเสร็จในไตรมาส 4/58 จะส่งผลให้ผลประกอบการในปี 59 กลับสู่ภาวะปกติ จึงปรับคำแนะนำขึ้นเป็น "ซื้อ" (จากถือ) ที่ราคาเป้าหมายใหม่ 9.80 บาท (จากเดิม 13.30 บาทต่อหุ้น หรือปรับลด 26.3%)
2 ก.พ. 2559

บล.โนมูระ พัฒนสิน ระบุในบทวิเคราะห์วันนี้(2 ก.พ.) ว่า บริษัท เด็มโก้ จำกัด (มหาชน) หรือ DEMCO มีมุมมองว่าราคาหุ้นได้ตอบรับกับข่าวร้ายเสากังหันลมเกิดรอยร้าวในระดับที่สมควรแล้ว (ปรับตัวลดลงกว่า 46.2% จากวันที่ 16 พ.ย.58) ซึ่งหากบริษัทตั้งสำรองค่าใช้จ่ายก้อนสุดท้ายแล้วเสร็จในไตรมาส 4/58 จะส่งผลให้ผลประกอบการในปี 59 กลับสู่ภาวะปกติ
จึงปรับคำแนะนำขึ้นเป็น “ซื้อ” (จากถือ) ที่ราคาเป้าหมายใหม่ 9.80 บาท (จากเดิม 13.30 บาทต่อหุ้น หรือปรับลด 26.3%) โดยปรับลดรายได้รวมปี 59 ลงที่ระดับ 6.96 พันลบ.(จากเดิม 7.01 พัน ลบ. หรือลดลง 0.7%) และปรับลดกำไรสุทธิลงที่ระดับ 406.8 ลบ. (จากเดิม 434 ลบ. หรือลดลง 6.2%) รวมถึงปรับลด PER สู่ระดับ 13x (จากเดิม 19x)
สำหรับธุรกิจ EPC โครงการพลังงานทดแทนและก่อสร้างระบบไฟฟ้า เนื่องจากคาดว่าความเชื่อมั่นในการว่าจ้างงานก่อสร้างโครงการพลังงานทดแทนงานเอกชนมีแนวโน้มลดลง และความกังวลจากภายนอกที่ปัญหาการตั้งสำรองค่าใช้จ่ายกังหันลมที่ยังคงยืดเยื้อต่อเนื่อง อย่างไรก็ตาม จากจำนวนผู้รับเหมาที่มีจำกัด ยังคงมุมมองว่า DEMCO ยังคงชนะงานภาครัฐต่อเนื่องและยังคงก่อสร้างโครงการพลังงานทดแทนให้ WEH ต่อเนื่องตามแผนงาน